Diari Oficial de la Generalitat Valenciana


Sumari del DOGV 783, del 14-03-1988 (1988/810723)

ORDRE de 8 de febrer de 1988, de la Conselleria d'Agricultura i Pesca, per la qual es concedeixen ajudes per a millorar la comercialització de les cooperatives hortofrutícoles de la Comunitat Valenciana.
-----------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/02/08/(4)/dof/vci/html**

### Dades del document

Número de DOGV
:   783

Data del DOGV
:   14-03-1988

Secció del DOGV
:   DISPOSICIONS GENERALS

Número del document
:   1988/810723


Data del document
:   08-02-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 8 de febrer de 1988, de la Conselleria d'Agricultura i Pesca, per la qual es concedeixen ajudes per a millorar la comercialització de les Cooperatives Hortofructícoles de la Comunitat Valenciana.  
La Conselleria d?Agricultura i Pesca, d'acord amb la prescripció constitucional que exigeix la promoció i el foment de les societats cooperatives, ha cregut oportú i necessari, en l?àmbit de la nostra Comunitat Valenciana, de fomentar-ne el desenvolupament econòmic, tot centrant-ne l'atenció en el sector hortofructícola, per ser el de major rellevància econòmica i social de la nostra Comunitat.  
Amb aquesta Ordre es pretén estimular el desplegament comercial de les cooperatives per tal que en pocs anys en siga proporcional el nivell productiu, avui en dia inqüestionable, al nivell comercial, de manera que amb la consecució d'aquest objectiu, es vegen afavorits els interessos dels consumidors i les rendes de la majoria dels nostres agricultors que actualment s'hagen integrat en cooperatives agràries,  
En atenció d'aquests motius, a proposta de l'Institut de Cooperativisme Agrari Valencià (ICAV) i fent ús de les facultats que tinc atribuïdes,  
ORDENE:  
Article primer  
La Conselleria d?Agricultura i Pesca anuncia la concessió de subvencions per millorar la concurrència als mercats de les cooperatives hortofructícoles de la Comunitat Valenciana, mitjançant la millora de la seua activitat comercial.  
Article segon  
Podran ser beneficiaris d'aquestes subvencions, les cooperatives hortofructícoles de segon grau que tinguen el domicili social a la Comunitat Valenciana.  
Article tercer  
Per tal de millorar la comercialització de les susdites cooperatives, la Conselleria d?Agricultura i Pesca subvencionarà qualsevol activitat destinada a:  
a) Realitzar estudis de mercat.  
b) Realitzar estudis o anàlisis de viabilitat d'activitats comercials o industrials noves, o d'accés a mercats nous.  
c) Millorar-ne la capacitació professional i tècnica dels empleats, en especial dels qui relacionen la cooperativa amb el mercat.  
d) Promocionar empresarialment la cooperativa i els seus productes (millora d'imatge, disseny de marques, participació i/o assistència a certàmens comercials, fires i exposicions ... )  
Article quart  
Les subvencions per a la realització de les activitats anteriors podran arribar-ne al 80% del cost, sempre que no superen en conjunt la xifra de 4 milions de pessetes per entitat.  
Article cinqué  
Les entitats que vulguen acollir-se a les subvencions que estableix aquesta Ordre, hauran de presentar, abans del 30 d'abril de 1988, a la Conselleria d?Agricultura i Pesca, la instància de sol·licitud junt amb els documents següents:  
- Pla de la millora que es pretén de dur a terme, tot indicant-ne els costs i les possibilitats de finançament.  
- Documents que acrediten que les cooperatives han cornplert amb les seues obligacions fiscals i amb la Seguretat Social.  
Article sisé  
Per tal de justificar degudament les subvencions concedides, les cooperatives beneficiàries hauran d'acreditar:  
- Justificants de les despeses ocasionades per la realització de les activitats esmentades en l?article tercer.  
- Memòria sobre l?estat del Pla de millora establert i els objectius assolits.  
Article seté  
Després de presentar la documentació i els justificants exigits, la subvenció aprovada, objecte de la present Ordre, serà feta efectiva amb càrrec als crèdits per a transferències de capital del Programa de l?Institut de Cooperativisme Agrari Valencià, contingut en l?Estat de Despeses per a 1988 del Pressupost de la Generalitat Valenciana.  
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
València, 8 de febrer de 1988.  
El Conseller d?Agricultura i Pesca,   
LLUIS FONT DE MORA I MONTESINOS


Còpia Permalink ELI